ครม. รับทราบมาตรการของขวัญปีใหม่ เพื่อเติมความสุขให้กับประชาชน ของกระทรวงกลาโหมและกระทรวงวัฒนธรรม
ครม. รับทราบมาตรการของขวัญปีใหม่ เพื่อเติมความสุขให้กับประชาชน ของกระทรวงกลาโหมและกระทรวงวัฒนธรรมนางนฤมล ภิญโญสินวัฒน์ โฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า ที่ประชุมรับทราบมาตรการของขวัญปีใหม่ ของกระทรวงกลาโหมและกระทรวงวัฒนธรรม ที่จะมอบของขวัญให้กับประชาชน โดยกระทรวงกลาโหม เติมความสุขให้กับประชาชนจากใจทหาร ระหว่างวันที่ 27 ธันวาคม 2562 ถึง 6 มกราคม 2563 ในเรื่องการสร้างความปลอดภัยในชีวิตและทรัพย์สินของประชาชนในพื้นที่เสี่ยง รวมทั้งให้การช่วยเหลือนักท่องเที่ยวและประชาชน ในการตั้งจุดบริการ 600 จุด อาทิ การให้บริการ ซ่อมแซมยานพาหนะ การรักษาพยาบาลและการนวดผ่อนคลายสำหรับผู้ที่เดินทาง รวมทั้งอำนวยความสะดวกของการจำหน่ายสินค้าราคาถูกและเปิดแหล่งท่องเที่ยวของทหาร รวมถึงศูนย์การเรียนรู้เศรษฐกิจพอเพียงให้ประชาชนเข้าไปชมขณะที่ กระทรวงวัฒนธรรม ให้ของขวัญปีใหม่ โดยจัดกิจกรรมความสุขแบบวิถีไทย อาทิ การสวดมนต์ทั่วประเทศ ตั้งแต่วันที่ 31 ธันวาคม 2562 ถึง 1 มกราคม 2563 และอำนวยความสะดวกบริการประชาชนฟรีในการเดินทางไหว้พระ 10 วัดในกรุงเทพมหานคร พร้อมทั้งเปิดวัดคู่บ้านคู่เมืองและแหล่งประวัติศาสตร์ให้ประชาชนเข้าชมฟรีพลเอก ประวิตร วงษ์สุวรรณ รองนายกรัฐมนตรี ได้รายงานที่ประชุม เรื่องการบูรณาการความปลอดภัยให้กับประชาชน ช่วงเทศกาลปีใหม่ 2563 โดยมีโครงการฝากบ้านไว้กับตำรวจ  เมาไม่ขับ  สวมหมวกนิรภัยและลดความเร็วในการขับขี่ยานพาหนะ